b'\n_START_ARTICLE_\nMladen Bujas\n_START_PARAGRAPH_\nMladen Bujas (\xc5\xa0ibenik, 1934. - Split, 7. srpnja 2012.), brigadir HV-a, visoki hrvatski vojni du\xc5\xbenosnik u Domovinskom ratu, organizator i koordinator obrane hrvatskog juga te splitski gradski vije\xc4\x87nik (kao \xc4\x8dlan LS-s)._NEWLINE_Rodio se 1934. godine u \xc5\xa0ibeniku. U \xc5\xa0ibeniku je poha\xc4\x91ao gimnaziju. Potom je oti\xc5\xa1ao na Vojnu akademiju u Beograd koju je zavr\xc5\xa1io 1950-ih. Pravni je fakultet zavr\xc5\xa1io 1960. godine. Nakon zavr\xc5\xa1enog fakulteta posao je dobio u Splitu kao referenta pravne slu\xc5\xbebe gra\xc4\x91evinskog odjela Vojno pomorske oblasti (VPO). Bujas je dok je bio u JNA odnosno JRM podupirao hrvatsko prolje\xc4\x87e. Zbog tog je politi\xc4\x8dkog stava imao pote\xc5\xa1ko\xc4\x87a te je bio isklju\xc4\x8den iz Saveza komunista._NEWLINE_1978. je magistrirao pravo mora na Pravnom fakultetu u Zagrebu._NEWLINE_Uo\xc4\x8di velikosrpske agresije na Hrvatsku, bio je dio ljudstva koje se anga\xc5\xbeiralo na stvaranju Hrvatske vojske na hrvatskom jugu, pri \xc4\x8demu mu pripadaju velike zasluge za ustroj Hrvatske vojske._NEWLINE_Bio je klju\xc4\x8dni koordinator obrambenih aktivnosti za cijelo to podru\xc4\x8dje hrvatskog juga i velike mu zasluge pripadaju u pripremi za obranu. Jo\xc5\xa1 ljeti 1990. godine bio je klju\xc4\x8dni koordinator i organizator obrambenih aktivnosti za Hrvatsku od Paga do Cavtata._NEWLINE_Za vrijeme izbijanja agresije na Hrvatsku, obna\xc5\xa1ao je du\xc5\xbenost sekretara splitskog Sekretarijata za obranu. U tom je razdoblju bio klju\xc4\x8dna osoba u obrani Splita. 14. travnja 1991. godine organizirao je prvi sastavak o formiranju ZNG-a u Dalmaciji._NEWLINE_Jo\xc5\xa1 dok su borbe izgledale daleke, Mladen Bujas je konzultirao se sa stru\xc4\x8dnjacima da bi se rije\xc5\xa1ilo probleme premo\xc4\x87i koju je imala ratna luka JRM u Splitu Lora. Namjeravao je prisiliti JRM ne\xc4\x8dim neka im brodovlje ostane neutralizirano time da ne mo\xc5\xbee isploviti iz Lore, primjerice da se neki ve\xc4\x87i brod koji je ionako trebao biti izrezan u staro \xc5\xbeeljezo bude dotegljen ispred Lore te potopljen ispred nje. Svibnja i lipnja 1991. pristupilo se pripremama za tu akciju. Naposljetku je more minirano zaplijenjenim arsenalom podvodnih mina iz skladi\xc5\xa1ta u uvali Tatinja. _NEWLINE_Jedan je od osniva\xc4\x8da 4. gardijske brigade._NEWLINE_Obna\xc5\xa1ao je du\xc5\xbenost splitskog gradskog vije\xc4\x87nika. Dobitnik je nagrade Grada Splita za \xc5\xbeivotno djelo 2001. godine. Nositelj je Spomenice Domovinskog rata. Predsjedavao je Zajednicom udruga Hrvatskih vitezova ratnih veterana 90.-91._NEWLINE_Umirovio se u \xc4\x8dinu brigadira._NEWLINE_Pokopan je u Splitu.'